………………….napirend

**E L Ő T E R J E S Z T É S**

**a Képviselő-testület 2014. május 22-ei ülésére**

**Tárgy:** Testületi határozat végrehajtási határidejének módosítása

**Készítette:** …………………………………………….Ötvös Zoltán Felügyelő Biz. elnöke

**Egyeztetve**: ……………………………………………Dankó Virág alpolgármester

**Látta**:……………………………………………………dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület !**

A Képviselő-testület 2014. áprilisi ülésén fogadta el a II. Kerületi Kulturális Közhasznú Nonprofit Kft 2013. évi beszámolóját, üzleti jelentését és a 2014. évi üzleti tervét.

Ezzel egyidejűleg felkérte a Polgármestert, hogy a Társaság hosszú távú működése érdekében - jogszabályi kötelezettségének eleget téve - a Társaság tőke helyzetének felülvizsgálatát végezze el és annak eredményét terjessze a Testület elé.

A határozat végrehajtására a májusi testületi ülést határozta meg.

A II. Kerületi Kulturális Közhasznú Nonprofit Kft Felügyelő Bizottsága javasolja a Képviselő-testületnek, hogy a fenti határozat határidejét 2014. július 31-ére módosítsa. A Társaság tőke helyzetének felülvizsgálata és ennek alapján elkészített megoldási javaslatok hosszabb időt és átfogóbb vizsgálatot, elemzést igényelnek.

A fentiek alapján kérem a Tisztelt Képviselő-testületet, hogy a végrehajtási határidő módosítását fogadja el!

H a t á r o z a t i j a v a s l a t

A Képviselő-testület úgy dönt, hogy a 81/2014.(IV.29.) határozatának végrehajtási határidejét 2014. július 31-ére módosítja.

**Felelős:** polgármester

**Határidő:** 2014. július 31.

*A határozat elfogadás egyszerű többségű szavazati arányt igényel.*

B u d a p e s t, 2014. május 14.

 **Dr. Láng Zsolt**

 **Polgármester**